
AVIZ

asupra propunerii legislative privind completarea art.26 din Legea nr.448/2006 privind protecţia şi promovarea drepturilor persoanelor cu handicap
  
În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind completarea art.26 din Legea nr.448/2006 privind protecţia şi promovarea drepturilor persoanelor cu handicap, trimisă cu adresa nr. P.L.x-698 din 4 noiembrie 2008, înregistrată  sub nr. 31/1078 din 7 noiembrie 2008.
Senatul a respins propunerea legislativă în şedinţa din 7.10.2008.

Camera Deputaţilor este Cameră decizională în cazul acestei iniţiative legislative conform prevederilor art. 75 alin. (1) şi (3) din Constituţia României, republicată, şi ale art. 92 alin.(9) pct. 2 din Regulamentul Camerei Deputaţilor, republicat.                                                                                                               
Potrivit prevederilor art. 61 din Regulamentul Camerei Deputaţilor, republicat, Comisia a dezbătut propunerea legislativă în şedinţa din 27 ianuarie 2008.


Membrii comisiei au examinat propunerea legislativă supusă avizării, expunerea de motive, avizul favorabil al Consiliului Legislativ nr. 566/14.05.2008, precum  şi punctul de vedere al Guvernului, transmis cu adresa nr. 1954/ 21.08.2008, prin care acesta nu susţine prezenta iniţiativă legislativă.  

În urma dezbaterilor, cu unanimitate de voturi, s-a hotărât avizarea negativă a propunerii legislative, întrucât orice modificare care vizează aspecte fiscale trebuie promovată numai în cadrul legal unitar asigurat de Codul fiscal.
În raport de obiectul şi conţinutul său, propunerea legislativă face parte din categoria legilor organice.

